Jailbreak av AC/DC

«Jailbreak» er ein song av det australske hardrockbandet AC/DC. Han er det niande og siste sporet på det tredje australske albumet deira, Dirty Deeds Done Dirt Cheap, gjeve ut i september 1976. Songen kom ikkje ut i Nord-Amerika før i 1984. Han var skriven av Angus Young, Malcolm Young og Bon Scott.

Utgivingar
Han vart først gitt ut som singel i Australia og Storbritannia i midten av 1976, med ikkje-albumsporet «Fling Thing» som B-side. Singelen vart gitt ut på nytt i Storbritannia i 1980 med biletomslag.

Ettersom «Jailbreak» berre var inkludert på den australske versjonen av Dirty Deeds Done Dirt Cheap, og ikkje på den internasjonale versjonen, vart han ikkje gitt ut i USA, Canada og Japan før i oktober 1984 som ein del av den internasjonale EP-en 74 Jailbreak og som ein amerikansk singel, med «Show Business» som B-sida.

Liveinnspelingar
«Jailbreak» vart inkludert på konsertalbumet Live: 2 CD Collector's Edition frå 1992, sunge av erstattaren til Bon Scott, Brian Johnson. Denne liveinnspelinga inneheld òg utvida gitarsoloar av Angus Young. Ein annan versjon, spelt inn i Dallas i 1985, òg sunge av Johnson, vart inkludert på 12"-versjonen av singelen «Shake Your Foundations». Heile versjonen på 13:22 vart seinare inkluderte på samlealbumet Backtrack frå 2009.

Versjonen frå showet på Live at Donington er inkludert i AC/DC Live: Rock Band Track Pack.

Video
Musikkvideoen til «Jailbreak» vart filma i mars 1976 for det australske musikkprogrammet Countdown. Filmen vart regissert av Paul Drane i eit steinbrot i Melbourne-forstaden Albion, nær Sunshine.Evans, Mark, Dirty Deeds: My Life Inside/Outside of AC/DC, Bazillion Points, 2011 Videoen viste den dåverande besetninga til bandet spela songen. Angus Young er kledd i det han seinare skildra som «liten fangepyjamas», Bon Scott og Phil Rudd er kledd i blå fangeuniform dekt med typisk australsk Broad Arrow, og Malcolm Young og Mark Evans er kledd som vaktar.

I tillegg speler bandet den delen av songen som skildra flukta til hovudpersonen frå fengselet. Filmen viser fangane (Scott, Angus og Rudd) i hardt arbeid under oppsyn av fangevaktarane (Malcolm og Evans). Seinare klarer fangane å sprengja opp portane til fengselet. Rudd og Angus klarer å rømma, men Scott blir skoten av Malcolm og Evans då han prøver å gjera det same. Videoen er dubba med studiosporet frå albumet Dirty Deeds Done Dirt CheapVideoopptak og liner notes, Family Jewels 2-disc DVD-sett 2005.

«Jailbreak» er ein av dei første videoane som bruker eksplosiv og falskt blod. Drane er sitert på å seia: «Me visste eigentleg ikkje kor mykje [sprengstoff] me kom til å trenga for å få dørene til å flyga opp, og eg hadde eit par karer frå rekvisitt med pinnar som prøvde å skyva dørene frå kvarandre, så hengsla er eigentleg ikkje der ... Det var første gong me hadde tilgang til noko slikt, desse eksploderande blodpakkane».

Denne videoen var med på AC/DC-DVD-en Family Jewels. Ein alternativ video, der bandet berre speler på ei scene, vart òg filma og er tilgjengeleg i boksen Backtrack.

Medverkande
Bon Scott – solovokal
Angus Young – sologitar
Malcolm Young – rytmegitar, korvokal
Mark Evans – bassgitar
Phil Rudd – trommer

Salslister
Vekeslister
+Vekesliste for «Jailbreak»Liste (1976)PlasseringAustralia (Kent Music Report)10

Årslister
+Årsliste for «Jailbreak» Liste (1976) Plassering Australia (Kent Music Report) 63

Kjelder

Denne artikkelen bygger på «Jailbreak (AC/DC song)» frå ,  den 18. mai 2023. 
 oppgav desse kjeldene:  

Kategori:AC/DC-songar
Kategori:Singlar frå 1976
Kategori:Songar skrivne av Angus Young
Kategori:Songar skrivne av Bon Scott
Kategori:Songar skrivne av Malcolm Young
Kategori:Songar produserte av Harry Vanda
Kategori:Songar frå 1976
Kategori:Albert Productions-singlar
Kategori:Songar om fengsel
Kategori:Songar produserte av George Young